Sewe-en-veertig Irma Venter: Graffiti Boeke
Mosela Mosholi, 'n ou vriendin uit haar tronkdae, bel Sarah Fourie halfvier op 'n koue wintersoggend wakker. Sy moet nóú kom, Kaapstad toe - 'n vliegtuigkaartjie vir die eerste vlug is klaar bespreek. Datameester Mosi se rekenaars voorspel 'n vierde moord op 'n toeris binne die volgende paar dae en Sarah met haar kuberkrakerkennis moet kom help.
Sarah kan nie nee sê nie. Sy ken Mosi al jare lank, en haar skuld is groot, so sy sleep haarself uit die bed, gryp 'n oornagsak, en bel vir Jaap. Want Jaap Reyneke gaan moet saam - of hy nou wil of nie. Mosi is in die moeilikheid en Jaap se jare as polisieman is al raad wat sy het indien 'n moordenaar in die Kaapse strate rondloop.
Van Seepunt en Manenberg in Kaapstad tot Tokio en Hakone in Japan. Nog 'n verbluffende roman deur die meesterkrimi-skrywer Irma Venter.